b"\n_START_ARTICLE_\nCasa Arquer\n_START_SECTION_\nDescripci\xc3\xb3\n_START_PARAGRAPH_\n\xc3\x89s un habitatge de planta baixa i dos pisos amb fa\xc3\xa7ana a dos carrers. La planta baixa ha estat totalment transformada per la Banca Catalana, restant-li for\xc3\xa7a al conjunt, de car\xc3\xa0cter modernista._NEWLINE_T\xc3\xa9 capcer sinu\xc3\xb3s amb els t\xc3\xadpics florons amb cintes de l'etapa modernista raspalliana, que cauen a sobre de les llindes de les finestres del segon pis. Les finestres d'aquesta planta estan creuades per un fris de rajoles de colors. A sobre del fris i a sota del capcer hi ha un estucat en dibuixos amb la data de 1926, que no correspon a la data de construcci\xc3\xb3 sin\xc3\xb3 a la de la reforma.\n_START_SECTION_\nHist\xc3\xb2ria\n_START_PARAGRAPH_\nLa casa Arquer fou constru\xc3\xafda a principis de segle XX i encara que no sabem la data exacta suposem que Joaquim Raspall ja era arquitecte municipal (1904) de Cardedeu. Raspall despleg\xc3\xa0 una intensa activitat constructiva a la vila d'en\xc3\xa7\xc3\xa0 aquest any. Per altra banda, la casa Arquer pertany a la xarxa de construccions que d'en\xc3\xa7\xc3\xa0 l'\xc3\xbaltima d\xc3\xa8cada del segle XIX es fan a la vila els cardedeuencs establerts a Barcelona, que faran de Cardedeu una vila d'estiueig, transformant el seu car\xc3\xa0cter i el tra\xc3\xa7at urb\xc3\xa0. El 1926 el mateix arquitecte va reformar la fa\xc3\xa7ana."